
PASLAUGŲ PIRKIMO – PARDAVIMO SUTARTIS Nr. S-

2026 m.  mėn.  d.

Marijampolė

Uždaroji akcinė bendrovė „Marijampolės šilumos tinklai“, juridinio asmens kodas 151425755, adresas: Gamyklų g. 8, LT-68108 Marijampolė, atstovaujama Direktoriaus Ričardo Čėsnos, veikiančio pagal uždarosios akcinės bendrovės „Marijampolės šilumos tinklai“ įstatus, toliau vadinama „Užsakovu“, iš vienos pusės ir ____________________ (toliau – paslaugų tiekėjas), juridinio asmens kodas _________________, registruotos buveinės adresas _____________________, atstovaujama __________________ , veikiančio pagal ______________, iš kitos pusės, kartu Sutartyje vadinamos Šalimis arba kiekviena atskirai Šalimi, sudarė šią sutartį (toliau – Sutartis): 
1. BENDRIEJI REIKALAVIMAI
1.1. Šalys patvirtina, kad jos yra įregistruotos Lietuvos Respublikos įstatymų nustatyta tvarka ir kad Sutartis neprieštarauja įstatuose nurodytai veiklai.

2. SUTARTIES SĄVOKOS
2.1. Subteikėjai – bet kokie fiziniai ar juridiniai  asmenys, kuriuos Paslaugų teikėjas pasitelkia sutarčiai įvykdyti, ir kurie yra nurodyti Paslaugų teikėjo pateiktame pasiūlyme.
2.2. Pirkimų įstatymas - Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas (galiojanti aktuali redakcija su visais pakeitimais ir papildymais).
2.3. Viešųjų pirkimų įstatymas - Lietuvos Respublikos Viešųjų pirkimų įstatymas (galiojanti aktuali redakcija su visais pakeitimais ir papildymais).
2.4. Informacinė sistema „SABIS“ - valstybės informacinė sistema, skirta informacinių technologijų priemonėmis parengti, pateikti ir išsaugoti su Viešųjų pirkimų įstatyme nurodytų sutarčių, bei vidaus sandorių vykdymu susijusias sąskaitas už įsigyjamas prekes, paslaugas ir darbus, taip pat gauti informaciją apie pateiktų sąskaitų apmokėjimą. 

3. PERKAMOS PASLAUGOS, JŲ KIEKIS
3.1. Pagal šios Sutarties nustatytą tvarką ir sąlygas, Paslaugų teikėjas įsipareigoja Sutartyje nustatyta tvarka ir sąlygomis pagal atskirus Užsakovo užsakymus teikti Biokuro stumdymo paslaugas (toliau – Paslaugos), o Užsakovas įsipareigoja tinkamai ir laiku suteiktas Paslaugas priimti ir už jas sumokėti Sutartyje nustatyta tvarka.
3.2. Paslaugos bus teikiamos vadovaujantis Techninėmis sąlygomis (Sutarties priedas Nr. 1) (toliau – „Techninės sąlygos“) ir Atsiskaitomosiomis kainomis (Sutarties priedas Nr. 2). 

4. SUTARTIES KAINA, KAINODARA
4.1. Maksimali Sutarties vertė _______________ suma žodžiais (________________ Eur. 00 Eur ct ). Į nurodytą sumą neįskaičiuotas pridėtinės vertės mokestis (toliau - PVM), kuris Užsakovo mokamas papildomai prie Paslaugų kainos, vadovaujantis šio mokesčio mokėjimą reglamentuojančiais teisės aktais, galiojančiais PVM sąskaitos-faktūros išrašymo dieną. 
4.2. Paslaugos užsakomos pagal Užsakovo poreikį. Užsakovas neįsipareigoja per visą Sutarties galiojimo terminą užsakyti Paslaugų visai numatytai maksimaliai Sutarties vertei.
4.3. Paslaugų kaina apskaičiuojama pagal Paslaugų teikėjo pasiūlyme pateiktus įkainius (Sutarties priedas Nr. 2), į kuriuos įeina visi mokesčiai, darbo sąnaudų kaina, transporto išlaidos, Paslaugų suteikimui reikiamos medžiagos ir visos kitos Paslaugų teikėjo išlaidos. Įkainiai yra galutiniai ir nekeičiami, išskyrus atvejus nurodytus sutarties 5, 13 skyriuose.
4.4. Sutarčiai taikoma fiksuotų įkainių kainodara, nustatyta Viešųjų pirkimų tarnybos 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (aktuali redakcija).

5. SUTARTIES KAINOS PERŽIŪROS SĄLYGOS IR KAINOS PERSKAIČIAVIMO TVARKA

5.1. Bet kuri Sutarties Šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 12 (dvylikos) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.6. punkte, viršija 5 procentus. Sutarties įkainių peržiūra atliekama ne rečiau kaip kas 12 (dvylika) mėnesių.
5.2. Sutarties įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.
5.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
5.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis arba kitų oficialių šaltinių duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą Pradinės Sutarties vertę.
5.6. Nauja Sutarties įkainiai apskaičiuojami pagal žemiau pateiktą formulę:

, kur

a – įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuotas (pakeistas) įkainis (Eur be PVM)
k – pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas.
Indpradžia – laikotarpio pradžios datos (mėnesio) vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
5.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos.
5.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

6. MOKĖJIMO TVARKA
6.1. Užsakovas už pagal šią Sutartį tinkamai ir laiku suteiktas Paslaugas atsiskaito per 30 (trisdešimt) kalendorinių dienų nuo PVM sąskaitos-faktūros gavimo informacinės sistemos SABIS priemonėmis dienos. Sąskaita – faktūra išrašoma ir pateikiama informacinės sistemos SABIS  priemonėmis abiem Šalims pasirašius Paslaugų priėmimo-perdavimo aktą.
6.2. Užsakovas už Paslaugas Paslaugų teikėjui atsiskaito mokėjimo pavedimu į Paslaugų teikėjo Sutartyje nurodytą sąskaitą banke, Sutarties 6.1. punkte nustatytais terminais.
6.3. Mokėjimo data laikoma pagal mokėjimo pavedimą pervestų sumų įskaitymo į Paslaugų teikėjo sąskaitą data.
6.4. Elektroninės sąskaitos turi būti teikiamos per informacinę sistemą „SABIS“ adresu https://sabis.nbfc.lt/ arba kitomis priemonėmis numatytomis Pirkimų įstatyme.  
6.5. Jei Paslaugų teikėjas pateikia popierinę sąskaitą arba sąskaitą pateikia kitomis priemonėmis, laikoma, kad sąskaita Užsakovui nepateikta ir Užsakovas turi teisę tokios sąskaitos neapmokėti.

7. SUTARTIES ŠALIŲ TEISĖS IR PAREIGOS
7.1. Paslaugų teikėjo įsipareigojimai:
7.1.1.    Paslaugas teikti kokybiškai, rūpestingai ir efektyviai, laikantis visų Lietuvos Respublikoje priimtų teisės aktų ir nutarimų, potvarkių, taisyklių ir įsakymų, išleistų teikiamų Paslaugų srityje, o taip pat teisėtų visuomenės, savivaldybių ir kitų valdžios organų reikalavimų, kurie yra susiję su tokios rūšies Paslaugomis, jų vykdymu, žmonių saugumu darbų vykdymo vietoje arba greta jos.
7.1.2.   Paslaugas teikti pagal Sutarties ir jos priedų reikalavimus gavus rašytinį Užsakovo pranešimą (užsakymą) elektroniniu paštu, nurodytu Sutarties 9.1. punkte.
7.1.3.    Paslaugas suteikti per Sutarties 10.1. punkte nurodytą terminą. 
7.1.4.    Paslaugas teikti adresu: Gamyklų g. 8, LT-68500 Marijampolė.
7.1.5.    Paslaugų teikėjas privalo skirti atsakingą asmenį už Sutarties vykdymą, nurodytą Sutarties 8.2. punkte.
7.1.6.  Paslaugų teikėjas privalo savo sąskaita pašalinti Paslaugų teikimo metu Užsakovo nustatytus teikiamų Paslaugų kokybės trūkumus per Užsakovo nustatytą terminą.
7.1.7.   Sutarties vykdymo  metu sužinotus/gautus asmens duomenis Paslaugų teikėjas įsipareigoja tvarkyti tik šios sutarties vykdymo tikslu, vadovaujantis galiojančiais teisės aktais dėl asmens duomenų teisinės apsaugos.
7.1.8.    Vykdant Sutartį laikytis šių aplinkosaugos reikalavimų
7.1.8.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo–priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – AM įsakymas Nr. D1-508);
7.1.8.2. siekti, kad Paslaugos teikti būtų sunaudojama mažiau gamtos išteklių t. y. kad Paslaugų teikėjo specialistai, teikiantys Paslaugas, atvykimui į Paslaugų teikimo vietą rinktųsi netaršias transporto priemones, kurios atitinka žaliojo pirkimo reikalavimus, ir/arba siekti, kad Paslaugų teikimui naudojamos transporto priemonės naudotų degalus, atitinkančius Lietuvos Respublikos alternatyviųjų degalų įstatyme įtvirtintus reikalavimus;
7.1.8.3. siekti, kad būtų pasirenkamas optimalus maršrutas Paslaugų teikėjo specialistų atvykimui į Paslaugų teikimo vietą;
7.1.8.4. siekti, kad teikiant Paslaugas būtų neteršiama aplinka ir nekeliamas pavojus sveikatai.
7.1.9.   Sutarties 7.1.8 punkte nurodytų Paslaugų teikėjo įsipareigojimų nevykdymas ilgiau kaip 5 (penkias) darbo dienas ir/ar netinkamas vykdymas ilgiau kaip 10 (dešimt) darbo dienų, jeigu Paslaugų teikėjas paslaugų teikimo trūkumų neištaiso per Užsakovo rašytinėje pretenzijoje nustatytą protingą terminą, laikomas esminiu Sutarties pažeidimu.
7.1.10.  Paslaugų teikėjas privalo vykdyti kitus įsipareigojimus, numatytus Sutartyje ir jos prieduose.
7.2. Paslaugų teikėjo teisės:
7.2.1. 	Paslaugų teikėjas turi šioje Sutartyje, Lietuvos Respublikos civiliniame kodekse bei kituose Lietuvos Respublikos galiojančiuose teisės aktuose numatytas teises.
7.3. Užsakovo įsipareigojimai:
7.3.1. 	pateikti užsakymą Paslaugų teikimui elektroniniu paštu arba faksu, nurodytu Sutarties 9.1. punkte.
7.3.2. 	Apmokėti Paslaugų teikėjui už tinkamai ir laiku suteiktas Paslaugas Sutartyje nustatyta tvarka ir terminais.
7.3.3.	Po Paslaugos suteikimo Sutartyje nustatyta tvarka pasirašyti suteiktų Paslaugų priėmimo – perdavimo aktą (Sutarties 3 priedas), Paslaugų teikėjui visa apimtimi įvykdžius reikalavimus pagal Sutartį ir Užsakovui nenustačius suteiktų Paslaugų trūkumų.
7.3.4. 	Skirti atsakingą asmenį už Sutarties vykdymą, nurodytą Sutarties 8.1. punkte.
7.3.5. 	Vykdyti kitus įsipareigojimus, numatytus Techninėse sąlygose.
7.4. Užsakovo teisės:
7.4.1. 	Užsakovas turi šioje Sutartyje, Lietuvos Respublikos civiliniame kodekse bei kituose Lietuvos Respublikos galiojančiuose teisės aktuose numatytas teises.

8. ATSAKINGI ASMENYS
8.1. Užsakovo paskirtas asmuo, atsakingas už Sutarties tinkamo vykdymo priežiūrą ir valdymą ________________tel. ___________________________  el. p. ___________________ .
8.2. Paslaugų teikėjo paskirtas asmuo, atsakingas už Sutarties tinkamo vykdymo priežiūrą ir valdymą ________________________ tel. _____________________ el. p. ____________________

9. UŽSAKYMŲ PATEIKIMAS
9.1. Užsakovo užsakymai pateikiami Paslaugų teikėjui elektroniniu paštu _______________. 

10. SUTARTIES PRIEVOLIŲ ĮVYKDYMO TERMINAI
10.1. Paslaugų teikėjas Paslaugas privalo suteikti per Techninėse sąlygose nurodytus terminus.

11. PASLAUGŲ PRIĖMIMAS
11.1. Sutartyje numatytų Paslaugų priėmimą atlieka Užsakovo sudaryta komisija arba jo įgaliotas asmuo, dalyvaujant Paslaugų teikėjo atsakingam asmeniui.
11.2. Paslaugos laikomos priimtos, jeigu jos užbaigtos ir nepastebėta trūkumų, Užsakovui perduota reikiama dokumentacija, Šalys pasirašė Paslaugų priėmimo-perdavimo aktą.
11.3. Paslaugų priėmimo-perdavimo metu nustačius Paslaugų trūkumus/neatitikimą Sutarties reikalavimams, Užsakovas turi teisę nepriimti Paslaugų, nurodydamas Paslaugų trūkumus. Paslaugų teikėjas Paslaugų priėmimo metu nustatytus trūkumus  pašalina savo sąskaita per abiejų Šalių sutartą protingą terminą, bet ne ilgesnį nei 14 kalendorinių dienų. Pašalinus trūkumus, Paslaugų priėmimui paskiriama nauja atliktų Paslaugų priėmimo data.
11.4. „Paslaugų priėmimo – perdavimo aktas“ pasirašomas dviejuose egzemplioriuose, po vieną abiem šalims.

12. SUTARTIES ĮVYKDYMO UŽTIKRINIMAS
12.1. Paslaugų teikėjas, pavėluotai ar netinkamai suteikęs Paslaugas, Užsakovui raštu pareikalavus, moka Užsakovui 0,02 % dydžio delspinigius nuo užsakytų Paslaugų kainos už kiekvieną uždelstą dieną.
12.2. Paslaugų teikėjas turi užtikrinti, kad jo darbuotojai Užsakovo teritorijoje būtų blaivūs, t. y. etilo alkoholio koncentracija jų kraujyje neviršytų 0,00 promilės, neapsvaigę nuo narkotinių ar kitokių psichotropinių medžiagų. Už kiekvieną Užsakovo teritorijoje nustatytą neblaivaus/apsvaigusio darbuotojo sulaikymo atvejį, Paslaugų teikėjas už savo pavaldžius ar subtiekėjo darbuotojus moka Užsakovui 3 minimalių mėnesinio atlyginimo dydžio baudą, kurią Užsakovas išskaičiuoja iš mokėjimo už atliktas Paslaugas ne ginčo tvarka. Užsakovas, sulaikęs teritorijoje neblaivų/apsvaigus; Paslaugos teikėjo darbuotoją, vienašališkai surašo aktą, nekviečiant Paslaugų teikėjo atstovo šio fakto nustatymui. Apie neblaivų/apsvaigusį darbuotoją Užsakovas dokumentus perduoda Paslaugų teikėjui per 5 (penkias) darbo dienas. Neblaivus/apsvaigęs Paslaugų teikėjo darbuotojas nedelsiant turi būti pašalinamas iš Paslaugų atlikimo teritorijos.
12.3. Jeigu Užsakovas nesilaiko apmokėjimo terminų, Paslaugų teikėjui raštu pareikalavus, jis moka Paslaugų teikėjui 0,02 % dydžio delspinigius nuo neapmokėtos sumos už kiekvieną pavėluotą dieną.
12.4. Jeigu Paslaugų teikimo metu Užsakovo nustatyti pažeidimai dėl teikiamų Paslaugų kokybės, kitų reikalavimų laikymosi, kartojasi arba juos Paslaugų teikėjas vengia šalinti / nepašalina nustatytu terminu, Paslaugų teikėjui tenka visa atsakomybė už šių pažeidimų pasekmes ir jis įsipareigoja atlyginti Užsakovui dėl to patirtus nuostolius, o Užsakovas gali vienašališkai nutraukti su Paslaugų teikėju Sutartį.
12.5. Paslaugų teikėjas įsipareigoja Sutarties galiojimo metu užtikrinti, kad jis visą Sutarties galiojimą užtikrins, kad teikiamos Paslaugos atitiks aplinkos apsaugos vadybos standartų reikalavimus (jei Paslaugų teikėjo pasiūlymui suteikti ekonominio naudingumo vertinimo balai už aplinkosauginius reikalavimus) ir, Užsakovui prašant, nedelsiant, bet ne vėliau nei per 2 (dvi) darbo dienas nuo pareikalavimo gavimo dienos, privalo pateikti tai pagrindžiančius dokumentus.
12.6. Paslaugų teikėjas įsipareigoja užtikrinti, kad jo teikiamos Paslaugos atitinka aplinkosauginių reikalavimų kriterijus (jei tokie buvo keliami pirkimo sąlygose) nurodytus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ ir kituose žaliuosius pirkimus reglamentuojančiuose teisės aktuose. Užsakovas bet kuriame Sutarties vykdymo etape gali paprašyti Paslaugų teikėjo pateikti pagrindžiančius dokumentus apie „žaliųjų“ reikalavimų taikymą/laikymąsi pagal pirkimo sąlygų reikalavimus. 
12.7. Paslaugų teikėjui nesilaikant 12.4. ir 12.5. punkte nurodytų reikalavimų, Užsakovui pareikalavus, Paslaugų teikėjas privalo sumokėti Užsakovui 5 proc. (penkių) baudą nuo visos Sutarties kainos be PVM, bei nedelsiant pašalinti nustatytą trūkumą (-us). (punktas taikomas tik tuo atveju jei Paslaugų teikėjo pasiūlymui suteikti ekonominio naudingumo vertinimo balai už aplinkosauginius reikalavimus).
12.8. Netesybų sumokėjimas neatleidžia Šalių nuo pareigos atlyginti nuostolius ir vykdyti sutartinius įsipareigojimus.
12.9. Šalys, vykdydamos sutartinius įsipareigojimus, turi vadovautis teisingumo, sąžiningumo ir protingumo kriterijais.

13. SUTARTIES PERŽIŪROS SĄLYGOS AR PASIRINKIMO GALIMYBĖS
13.1. Sutarties kainos peržiūros sąlygos nurodytos Sutarties 5 skyriuje.
13.2. Sutartis jos galiojimo laikotarpiu gali būti keičiama, vadovaujantis Pirkimų įstatymo 97 straipsnio reikalavimais ir Sutartimi.
13.3. Paslaugų teikėjas neturi teisės perduoti savo įsipareigojimų pagal šią Sutartį trečiajam asmeniui, išskyrus galimybę remtis subteikėjų pajėgumais.
13.4. Šalys susitaria, kad Teisės aktų nustatyta tvarka reorganizavus Paslaugų teikėjo įmonę ar pasikeitus Paslaugų teikėjo teisiniam statusui, Paslaugų teikėjas ne vėliau kaip prieš 10 (dešimt) darbo dienų iki Paslaugų teikėjo teisių ir pareigų perėmimo momento turi apie tai raštu informuoti Užsakovą ir kartu su minėtu raštu pateikti Paslaugų teikėjo teisių ir pareigų perėmėjo kvalifikaciją patvirtinančius dokumentus. Užsakovas, gavęs Paslaugų teikėjo raštą kartu su visais Paslaugų teikėjo teisių ir pareigų perėmėjo kvalifikaciją patvirtinančiais dokumentais, ne vėliau kaip per 3 (tris) darbo dienas įvertina pateiktų dokumentų turinį ir raštu pritaria arba atsisako pritarti Sutarties Šalies pasikeitimui. Užsakovui pritarus pasirašomas Sutarties pakeitimas, sudarytas dviem egzemplioriais, tampantis neatskiriama Sutarties dalimi, o Paslaugų teikėjo teisių ir pareigų perėmėjas nuo teisių ir pareigų perėmimo momento tampa Sutarties Šalimi, perimančia visas šios Sutarties pagrindu Paslaugų teikėjo prisiimtas teises ir pareigas. Šalys pareiškia ir patvirtina, kad toks Paslaugų teikėjo teisių ir pareigų perėjimas nėra novacija pagal Civilinio kodekso VI knygos I dalies trečiojo skirsnio nuostatas ir pats savaime neturi įtakos Sutarties galiojimui.

14. GINČŲ SPRENDIMO TVARKA
14.1. Visi nesutarimai sprendžiami tarpusavio susitarimu, o nepavykus susitarti, sprendžiama galiojančių Lietuvos Respublikos įstatymų nustatyta tvarka, Lietuvos Respublikos teismuose.

15. KONFIDENCIALUMAS
15.1. Šalys įsipareigoja laikyti paslaptyje ir neatskleisti su šios Sutarties vykdymu susijusios informacijos jokiai trečiajai Šaliai, bei naudoti ją tik šios Sutarties vykdymo tikslais. Šis įsipareigojimas netaikomas informacijai, kuri, kaip gali būti įrodyta, yra:
15.1.1. atskleista pagal teisės aktų reikalavimus;
15.1.2.	raštišku savo sutikimu leidžia atskleisti abi Sutarties Šalys;
15.1.3.	 ar tampa vieša, nepažeidus šios Sutarties, t. y. paviešinama ne dėl tokios informacijos gavėjo kaltės, arba savarankiškai atskleista tokios informacijos gavėjo darbuotojų, kurie neturėjo galimybių naudotis pagal Sutartį suteikta informacija. 

16. SUTARTIES NUTRAUKIMO ATVEJAI IR TVARKA
16.1. Sutartis gali būti nutraukta bendru rašytiniu Šalių susitarimu.
16.2. Kiekviena Sutarties Šalis, prieš 14 (keturiolika) kalendorinių dienų įspėjusi kitą Sutarties Šalį, gali vienašališkai, nesikreipdama į teismą, nutraukti Sutartį jeigu kita Šalis nevykdo ar netinkamai vykdo Sutarties sąlygas ir tai yra esminis Sutarties pažeidimas. Nutraukus Sutartį dėl Paslaugų teikėjo esminio šios Sutarties pažeidimo, Užsakovas, vadovaudamasis pirkimus reglamentuojančių teisės aktų nustatyta tvarka, įtraukia Paslaugų teikėją į Nepatikimų tiekėjų sąrašą.
16.3. Užsakovas, prieš 7 (septynias) darbo dienas įspėjęs Paslaugų teikėją, gali vienašališkai, nesikreipdamas į teismą, nutraukti Sutartį jeigu Paslaugų teikėjas daugiau kaip 15 (penkiolika) kalendorinių dienų pažeidžia Sutartyje nustatytą Paslaugų teikimo terminą.
16.4. Sutartis gali būti nutraukta Užsakovo vienašaliu sprendimu, apie tai raštu įspėjus Paslaugų teikėją prieš 5 (penkias) kalendorines dienas ir netaikant dėl to jokių sankcijų Užsakovui, kai atsakingos institucijos nustato, kad Paslaugų teikėjas neatitinka nacionalinio saugumo interesų pagal Lietuvos Respublikos nacionaliniam saugumui užtikrinti svarbių objektų apsaugos įstatymą. Jeigu po Sutarties sudarymo nustatoma, kad Sutartis su Paslaugų teikėju neatitinka nacionalinio saugumo interesų pagal Lietuvos Respublikos nacionaliniam saugumui užtikrinti svarbių objektų apsaugos įstatymą, Sutartis negalioja minėto įstatymo nustatyta tvarka.
16.5. Užsakovas, prieš 30 (trisdešimt) kalendorinių dienų įspėjęs Paslaugų teikėją, gali vienašališkai, nesikreipdamas į teismą, nutraukti Sutartį jeigu:
16.5.1.	Sutartis buvo pakeista pažeidžiant Pirkimų įstatymo 97 straipsnį;
16.5.2.	paaiškėjo, kad Paslaugų teikėjas turėjo būti pašalintas iš pirkimo procedūros mutatis mutandis taikant Viešųjų pirkimų įstatymo 46 straipsnio 1 dalį, kuri taikoma kartu su Pirkimų įstatymo 59 straipsnio 1 dalimi;
16.5.3.	paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/25/ES.
16.6. Sutartis gali būti nutraukta Lietuvos Respublikos Civiliniame kodekse numatytais atvejais. 
16.7. Sutarties nutraukimas atleidžia Užsakovą ir Paslaugų teikėją nuo Sutarties vykdymo.
16.8. Sutarties nutraukimas neturi įtakos ginčų nagrinėjimo tvarką nustatančių sutarties sąlygų ir kitų sutarties sąlygų galiojimui, jeigu šios sąlygos pagal savo esmę lieka galioti ir po sutarties nutraukimo.
16.9. Kai Sutartis nutraukta, Paslaugų teikėjas gali reikalauti grąžinti jam viską, ką jis yra perdavęs Užsakovui vykdydamas Sutartį, jeigu jis tuo pačiu metu grąžina Užsakovui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
16.10. Paslaugų teikėjas patvirtina, kad jam yra žinoma ir jis neturės jokių priekaištų Užsakovui jei Sutarties vykdymo metu paaiškės, kad Paslaugų teikėjo pasiūlyme pateikta informacija melaginga, Sutartis su Paslaugų teikėju bus nutraukta nedelsiant.

17. SUTARTIES GALIOJIMAS
17.1. Sutartis įsigalioja nuo jos pasirašymo dienos ir galioja 12 mėnesių arba kol bus išnaudota maksimali Sutarties vertė – priklausomai nuo to, kuri aplinkybė atsiranda anksčiau. Sutartis gali būti pratęsta dar 12 mėnesių, jei nei viena iš šalių likus 30 kalendorinių dienų iki sutarties galiojimo pabaigos raštu nepareiškia ketinimo Sutartį nutraukti. Bendra sutarties trukmė negali viršyti 24 mėnesių.
17.2. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo (taip pat išlieka galioti visi atsiradę ir tinkamai neįvykdyti Šalių tarpusavio finansiniai įsipareigojimai, jeigu Šalys nesutaria kitaip).

18. SUBTEIKĖJŲ KEITIMO TVARKA, TIESIOGINIS ATSISKAITYMAS (JEI SUBTEIKĖJAI VYKDANT SUTARTĮ BUS PASITELKIAMI)
18.1. Vykdydamas šią Sutartį, Paslaugų teikėjas turi teisę pasitelkti Subteikėjus).
18.2. Jeigu tai leidžiama dėl Sutarties pobūdžio, Sutarties Šalys gali susitarti dėl tiesioginio Užsakovo atsiskaitymo su Subteikėjais, tokia tvarka:
18.2.1.	Subteikėjams pageidaujant, Užsakovas su jais atsiskaitys tiesiogiai. Apie šią galimybę Užsakovas informuos Subteikėją atskiru pranešimu per 3 (tris) darbo dienas nuo informacijos iš Paslaugų teikėjo apie pasitelkiamą Subteikėją gavimo raštu dienos. Norėdamas pasinaudoti tiesioginio atsiskaitymo galimybe, Subteikėjas turi ne vėliau kaip per 2 (dvi) darbo dienas nuo pranešimo iš Užsakovo gavimo dienos, raštu pateikti Užsakovui prašymą dėl tiesioginio atsiskaitymo taikymo. Tokiu atveju, kai Subteikėjas išreikš norą pasinaudoti tiesioginio atsiskaitymo galimybe, tarp Užsakovo, Paslaugų teikėjo ir Subteikėjo, atsižvelgiant į pirkimo dokumentuose ir Subteikimo sutartyje nustatytus reikalavimus, bus sudaroma trišalė sutartis, kurioje aprašoma tiesioginio atsiskaitymo su Subteikėju tvarka, įskaitant teisę Paslaugų teikėjui prieštarauti nepagrįstiems mokėjimams.
18.3. Sutarties 18.1 ir 18.2 punktuose nustatyti reikalavimai nekeičia Paslaugų teikėjo atsakomybės dėl Sutarties įvykdymo.
18.4. Paslaugų teikėjas, ne vėliau negu pirkimo sutartis pradedama vykdyti, įsipareigoja Užsakovui pranešti tuo metu žinomų Subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti apie šios informacijos pasikeitimus visu Sutarties vykdymo metu, taip pat apie naujus subteikėjus, kuriuos jis ketina pasitelkti vėliau. Jeigu taikomos Sutarties 18.5 punkto nuostatos, kartu su informacija apie naujus Subteikėjus pateikiami ir Subteikėjo pašalinimo pagrindų nebuvimą patvirtinantys dokumentai.
18.5. Tais atvejais, kai Paslaugų teikėjas nesiremia subteikėjo pajėgumais, Užsakovas, siekdamas užtikrinti tinkamą Pirkimų įstatymo 29 straipsnio 2 dalies 2 punkto nuostatų įgyvendinimą ir vadovaudamasis Pirkimų įstatymo 59 straipsnio 1 dalyje nustatytais reikalavimais, gali patikrinti, ar nėra mutatis mutandis taikomo Viešųjų pirkimų įstatymo 46 straipsnyje nurodytų tiekėjo Subteikėjo pašalinimo pagrindų. Jeigu Subteikėjo padėtis atitinka bent vieną vadovaujantis mutatis mutandis taikomo Viešųjų pirkimų įstatymo 46 straipsnyje nustatytą pašalinimo pagrindą, Užsakovas reikalauja per Užsakovo nustatytą terminą pakeisti minėtą Subteikėją reikalavimus atitinkančiu subteikėju.
18.6. Sutarties galiojimo laikotarpiu subteikėjai gali būti pakeisti kitais:
18.6.1.	Dėl subteikėjo bankroto, restruktūrizavimo bylos iškėlimo ar likvidavimo procedūros pradėjimo;
18.6.2.	Kai subteikėjai nebeatitinka subteikėjams keliamų kvalifikacinių reikalavimų;
18.6.3.	Kai su subteikėjais nutraukiama sutartis dėl negalėjimo laiku ir tinkamai įvykdyti Sutarties sąlygų.
18.7. Sutarties galiojimo laikotarpiu gali būti pasitelkiami papildomi subteikėjai, kai:
18.7.1.	Paaiškėja, kad yra būtina pasitelkti naują (papildomą) subteikėją, atsiradus Pirkimo dokumentuose ir Techninėje specifikacijoje nenurodytiems darbams ar nenurodytoms paslaugoms, be kurių nebūtų galima tinkamai įgyventi Sutarties nuostatų.
18.8. Sutarties galiojimo metu, ketinant pasitelkti papildomus subteikėjus, pastarieji turi būti ne žemesnės kvalifikacijos nei buvo reikalaujama Pirkimo sąlygose.
18.9. Paslaugų teikėjas, norėdamas pakeisti Sutartyje numatytus subteikėjus, Užsakovui pateikia pagrįstą prašymą, kuriame nurodo aplinkybes, sąlygojančias subteikėjo pakeitimo poreikį, jo kvalifikacijos atitikimą Pirkimo sąlygose numatytiems reikalavimams bei prideda tai pagrindžiančius dokumentus. subteikėjai gali pradėti teikti Paslaugas, tik Paslaugų teikėjui gavus Užsakovo sutikimą.
18.10. Sutarties įgyvendinimo metu Užsakovo reikalavimu ir Paslaugų teikėjo prašymu gali būti keičiami specialistai, Paslaugų teikėjo pasitelkti Sutarčiai vykdyti. Užsakovas turi teisę Paslaugų teikėjo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju, Užsakovas raštu informuoja Paslaugų teikėją apie netinkamus specialisto veiksmus ir pareikalauja pakeisti specialistą. Paslaugų teikėjas, gavęs Užsakovo reikalavimą, per 5 (penkias) darbo dienas privalo pakeisti tokį specialistą kitu specialistu, kuris atitinka Paslaugų Pirkimo sąlygose tos srities specialistui taikytus kvalifikacinius reikalavimus. Paslaugų teikėjas turi teisę prašyti Užsakovo pakeisti Paslaugų teikėjo pasitelktą specialistą tuo atveju, jei specialistas yra atleidžiamas, išeina iš darbo, ar dėl kitų priežasčių daugiau kaip 10 (dešimt) dienų negali vykdyti savo pareigų, susijusių su Sutarties įgyvendinimu. Paslaugų teikėjas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą Paslaugų pirkimo sąlygose nurodytiems kvalifikaciniams reikalavimams.

19. NENUGALIMOS JĖGOS APLINKYBĖS
19.1. Nė viena iš Šalių neatsako už visišką ar dalinį įsipareigojimų nevykdymą, jeigu ji įrodo, kad įsipareigojimų neįvykdė dėl nenugalimos jėgos (force majeure) aplinkybių. Nenugalimos jėgos aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje. Dėl atleidimo nuo atsakomybės esant nenugalimos jėgos aplinkybėms, Šalys vadovaujasi Lietuvos Respublikos Vyriausybės 1996 m. liepos 15 d. nutarimu patvirtintomis Nr. 840 “Atleidimo nuo atsakomybės, esant nenugalimos jėgos (force majeure) aplinkybėms, taisyklės” tiek, kiek jos neprieštarauja Lietuvos Respublikos Civiliniam kodeksui.).
19.2. [bookmark: _Hlk490210171]Apie šių aplinkybių atsiradimą Šalis kitą Šalį privalo informuoti per 3 (tris) darbo dienas nuo sužinojimo (arba turėjimo sužinoti) apie jų atsiradimą. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.
19.3. Šalis prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
19.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
19.5. Jeigu nenugalimos jėgos (force majeure) aplinkybės tęsiasi ilgiau kaip 3 (tris) mėnesius nuo jų atsiradimo momento arba jeigu apie jas nėra laiku pranešta, ir Šalys nesutaria, kaip toliau bus vykdomi Sutarties nevykdžiusios Šalies įsipareigojimai, tuomet kita Šalis, raštu pranešusi ne mažiau kaip prieš 30 (trisdešimt) kalendorinių dienų, turi teisę nutraukti šią Sutartį.

20. BAIGIAMOSIOS NUOSTATOS
20.1. Sutartis sudaryta elektroninėmis priemonėmis lietuvių kalba.
20.2. Sutarties priedai yra neatskiriama Sutarties dalis.
20.3. Šios Sutarties nuostatos yra atskiros viena nuo kitos. Pripažinus kurią nors iš jų negaliojančia, kitos nuostatos lieka galioti toliau.
20.4. Apie Sutarties Šalių pavadinimų, statusų, juridinių adresų pasikeitimą Sutarties galiojimo laikotarpiu, Šalys įsipareigoja nedelsiant informuoti viena kitą.
20.5. Vykdant Sutartį, Šalys vadovaujasi Lietuvos Respublikos įstatymais ir kitais poįstatyminiais aktais.
20.6. Sutarties priedai yra neatskiriama Sutarties dalis.

21. SUTARTIES PRIEDAI:

22. ŠALIŲ REKVIZITAI

